קרבות תרנגולים
פתאום אני מוצא עצמי בקרבות תרנגולים, עם סכינים ובקבוקים שבורים; גברים נלחמים עליה, עוברים וממשיכים, אני חלש ומתקפל בקלות,; היא קורצת לי בעין כשהיא בידיים של מישהו אחר; נכנסנו לבר, היא עומדת לידי; פתאום מהצד השני מופיע בחור ישראלי, ימאני, תופס עליה בעלות; היא קורצת לי בעין; יום אחרי, היא משתחררת ממנו, ושוב איתי באיזה בר; גבר רחב עם עיניים שוקקות, מהצד השני פתאום מתחיל להתעסק איתה; באגרסיביות, כמו איני קיים; איכשהו אני מצליח לגרור אותה משם, החוצה לבר אחר; ושם היא מחליטה לשחק POOL, פתאום קם איזה בחור אחד כמו עכברוש; במהלך המשחק אומר לחברו - בוא נזיין אותה; היא מפסידה ומתחמקת אל הבר, אנחנו יוצאים לביתה; עכברושים רצים מפחי אשפה אל חצרות הבניינים; נושכים אחד את השני, צפצופים של זעקות כאב, ריח נבלות ותאוות בשר; היא קורצת לי בעין; 